## Agricultura gestiona el repartiment d’aliment i aigua a explotacions ramaderes amb problemes d’accés a conseqüència de la DANA

*** S’estan atenent les peticions de 9 explotacions ramaderes per al proveïment de pinso i farratge i de 7 per al subministrament d’aigua
* S’han fet actuacions en els accessos d’11 explotacions ramaderes que havien quedat aïllades
* Des de dimecres passat 30 d’octubre, tècnics de Tragsa i Vaersa han efectuat més de 1.200 telefonades a totes les explotacions ramaderes de les zones més afectades**

La Conselleria d’Agricultura, Aigua, Ramaderia i Pesca ha gestionat durant esta última setmana el repartiment d’aliment i aigua a explotacions ramaderes amb problemes d’accés a conseqüència de la DANA.

Així, des de la Conselleria d’Agricultura s’estan atenent des del passat 30 d’octubre les peticions de 9 explotacions ramaderes per al proveïment de pinso i farratge i de 7 per al subministrament d’aigua.

A més, s’han dut a terme actuacions en els accessos d’11 explotacions ramaderes que havien quedat aïllades i que necessitaven que s’habilitaren perquè arribara l’aliment o l’aigua que garantira la supervivència dels animals.

Des de dimecres passat 30 d’octubre, tècnics de Tragsa i Vaersa han efectuat més de 1.200 telefonades a totes les explotacions ramaderes de les zones més afectades per a conéixer de primera mà les necessitats que tenien.

De la mateixa manera, s’ha gestionat ja la retirada de 4.014 animals morts, tant de les explotacions ramaderes, com de casos aïllats comunicats al 112, en poder constituir un seriós perill per a la salut pública.

Els ramaders que requerisquen qualsevol d’estos servicis poden telefonar al 112 i l’empresa Tragsa, per encàrrec del Consell, atendrà les seues necessitats urgents sense cap cost.

Fecha: 06/11/2024